ddrg/super_eurlex huggingface dataset:
Úradný vestník L 253 , 21/09/2001 S. 0016 - 0016



Nariadenie Komisie (ES) č. 1851/2001 z 20. septembra 2001, ktorým sa opravuje nariadenie (ES) č. 2571/97 o predaji masla za znížené ceny a poskytovaní finančnej pomoci na smotanu, maslo a koncentrované maslo určené na výrobu pečivových výrobkov, zmrzliny a iných potravín KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1255/1999 zo 17. mája 1999 o spoločnej organizácii trhu s mliekom a mliečnymi výrobkami [1], naposledy zmenené a doplnené nariadením (ES) č. 1670/2000 [2], a najmä na jeho článok 15, keďže: (1) V prílohe VII k nariadeniu Komisie (ES) č. 2571/97 [3], naposledy zmenenému a doplnenému nariadením (ES) č. 635/2000 [4], sa uvádzajú údaje, ktoré sa majú zapracovať do kontrolnej kópie T5. Kontrolou všetkých jazykových verzií sa zistila tlačová chyba v tejto prílohe. (2) V článku 22 (4) uvedeného nariadenia sa ustanovuje peňažný trest za nedodržanie podriadeného záväzku a v prílohe III k tomuto rozhodnutiu sa uvádzajú stopovacie izotopy, ktoré sa majú použiť v predpise B. Pri kontrole nemeckej verzie týchto ustanovení sa zistili chyby tlače a prekladu. (3) Do spomínanej jazykovej verzie sa preto musia zapracovať potrebné opravy. (4) Opatrenia, ktoré sa ustanovujú v tomto nariadení, sú v súlade so stanoviskom Riadiaceho výboru pre mlieko a mliečne výrobky, PRIJALA TOTO NARIADENIE: Článok 1 1. Slovo "Butter" v druhom odseku tretej zarážky prvej zarážky prílohy VII B b) k nariadeniu (ES) č. 2571/97 sa nahrádza slovom "Butterfett". 2. Opravuje sa článok 22 nariadenia (ES) č. 2571/97 a prílohy III k tomuto nariadeniu. Tieto opravy sa týkajú len nemeckej verzie nariadenia. Článok 2 Toto nariadenie nadobúda účinnosť na tretí deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 20. septembra 2001 Za Komisiu Franz Fischler člen Komisie [1] Ú. v. ES L 160, 26.6.1999, s. 48. [2] Ú. v. ES L 193, 29.7.2000, s. 10. [3] Ú. v. ES L 350, 20.12.1997, s. 3. [4] Ú. v. ES L 76, 25.3.2000, s. 9. --------------------------------------------------
Úradný vestník L 100 , 11/04/2001 S. 0012 - 0012



Nariadenie Komisie (ES) č. 718/2001 z 10. apríla 2001, upravujúce nariadenie Rady (ES) č. 2200/96 týkajúce sa kódov kombinovanej nomenklatúry pre areku (alebo betel) a pre kolové oriešky KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 234/79 z 5. februára 1979 o postupe pre úpravu nomenklatúry Spoločného colného sadzobníka používanú pre poľnohospodárske produkty [1], naposledy zmenené a doplnené nariadením (EHS) č. 3290/94 [2], a najmä na jeho článok 2 (1), keďže: (1) Nariadenie Komisie (ES) č. 2388/2000 z 13. októbra 2000, ktorým sa mení a dopĺňa príloha I k nariadeniu Rady (EHS) č. 2658/87 o colnej a štatistickej nomenklatúre a o Spoločnom colnom sadzobníku [3], mení a dopĺňa kombinovanúnomenklatúru, najmä pokiaľ ide o areku (alebo betel) a o kolové oriešky. (2) Tabuľka v článku 1 (2) nariadenia Rady (ES) č. 2200/96 z 28. októbra 2000 o spoločnej organizácii trhu s ovocím a zeleninou [4], naposledy zmeneného a doplneného nariadením (ES) č. 2826/2000 [5], by sa preto mala upraviť. (3) Opatrenia ustanovené v tomto nariadení sú v súlade so stanoviskom Riadiaceho výboru pre ovocie a zeleninu, PRIJALA TOTO NARIADENIE: Článok 1 V tabuľke článku 1 (2) nariadenia (ES) č. 2200/96, "ex0802 | Iné oriešky, cerstvé alebo sušené, šúpané alebo nešúpané alebo lúpané alebo nelúpané, okrem areky (alebo betelu) a kolových orieškov podpoloky 08029030" | sa nahrádza takto: "ex0802 | Iné oriešky, cerstvé alebo sušené, šúpané alebo nešúpané alebo lúpané alebo nelúpané, okrem areky (alebo betelu) a kolových orieškov patriace pod podpoloku 08029020." | Článok 2 Toto nariadenie nadobúda účinnosť siedmy deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 10. apríla 2001 Za Komisiu Franz Fischler člen Komisie [1] Ú. v. ES L 34, 9.2.1979, s. 2. [2] Ú. v. ES L 349, 31.12.1994, s. 105. [3] Ú. v. ES L 264, 18.10.2000, s. 1. [4] Ú. v. ES L 297, 21.11.1996, s. 1. [5] Ú. v. ES L 328, 23.12.2000, s. 2. --------------------------------------------------
Úradný vestník L 273 , 16/10/2001 S. 0017 - 0017



Nariadenie Komisie (ES) č. 2022/2001 z 15. októbra 2001, ktorým sa mení a dopĺňa nariadenie (ES) č. 1623/2000 stanovujúce podrobné pravidlá pre implementáciu nariadenia Rady (ES) č. 1493/1999 o spoločnom organizovaní trhu s vínom, týkajúce sa trhových mechanizmov KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) 1493/1999 zo 17. mája 1999 o spoločnom organizovaní trhu s vínom [1], naposledy zmenené a doplnené nariadením Rady (ES) 2826/2000 [2], najmä na jeho článok 33, keďže: (1) Článok 63 nariadenia Komisie (ES) 1623/2000 z 25. júla 2000, ktorý stanovuje podrobné pravidlá pre implementáciu nariadenia Rady (ES) 1493/1999 o spoločnom organizovaní trhu s vínom, týkajúce sa trhových mechanizmov [3], naposledy zmeneného a doplneného nariadením (ES) 1660/2001 [4], stanovuje zavedenie systému podpory pre destiláciu vínneho alkoholu vhodného na ľudskú spotrebu. Tento systém bol prvý raz zavedený vo vinárskom roku 2000/01. V súlade so skúsenosťami získanými v prvom roku jeho uplatňovania sú požadované zmeny. Najmä je potrebné zabezpečiť stabilnejší postup v priebehu roka, destilovanie by malo byť otvorené vo viacerých samostatných rozhraniach. (2) Opatrenia stanovené v tomto nariadení sú v súlade so stanoviskom Riadiaceho výboru pre víno, PRIJALA TOTO NARIADENIE: Článok 1 K odseku 1 článku 63 nariadenia (ES) 1623/2000 sa pridáva nasledovný pododsek: "Pre vinársky rok 2000/01 destilácia bude otvorená v čase od 16. októbra do 15. novembra. Maximálne množstvo, na ktoré môžu byť uzatvárané zmluvy alebo deklarácie uvedené v článku 65, je 7 miliónov hektolitrov. Komisia následne otvorí dodatočné množstvá počas jedného alebo viac období, ktoré budú určené v súlade s článkom 75 nariadenia (ES) 1493/1999." Článok 2 Toto nariadenie nadobudne účinnosť v deň jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 15. októbra 2001 Za Komisiu Franz Fischler člen Komisie [1] Ú. v. ES L 179, 14.7.1999, s. 1. [2] Ú. v. ES L 328, 23.2.2000, s. 2. [3] Ú. v. ES L 194, 31.7.2000, s. 45. [4] Ú. v. ES L 221, 17.8.2001, s. 8. --------------------------------------------------
Úradný vestník L 345 , 29/12/2001 S. 0006 - 0006



Nariadenie Rady (ES) č. 2583/2001 z 19. decembra 2001, ktorým sa mení a dopĺňa nariadenie (EHS) č. 2204/90 stanovujúce dodatočné všeobecné pravidlá o spoločnej organizácii trhu s mliekom a mliečnymi výrobkami, pokiaľ ide o syr RADA EURÓPSKEJ ÚNIE, so zreteľom na Zmluvu o založení Európskeho spoločenstva a najmä na jej článok 37, so zreteľom na návrh Komisie [1], so zreteľom na stanovisko Európskeho parlamentu [2], keďže: (1) podľa nariadenia (EHS) č. 2204/90 [3] používanie kazeínu a kazeinátov pri výrobe syra podlieha predchádzajúcemu povoleniu a článok 3 (3) vyššie uvedeného nariadenia ustanovuje pokutu spoločenstva, ktorá sa má zaplatiť v prípade neoprávneného použitia, čo zodpovedá najmä hodnote odstredeného mlieka vyplývajúceho z intervenčnej ceny pre sušené odstredené mlieko; (2) cieľom vyššie uvedenej pokuty je zrušiť ekonomickú výhodu vyplývajúcu z neoprávneného použitia, základom pre výpočet pokuty by mala byť trhová cena sušeného odstredeného mlieka, ktorá dôveryhodnejšie odráža skutočné náklady na odstredené mlieko ako suroviny pri výrobe syra, PRIJALA TOTO NARIADENIE: Článok 1 Článok 3 (3) nariadenia (EHS) č. 2204/90 sa týmto nahrádza takto: "3. Bez toho, aby boli dotknuté pokuty, ktoré ustanovili alebo majú ustanoviť príslušné členské štáty, zaplatia za 100 kilogramov kazeínu alebo kazeinátov používaných bez povolenia čiastku, ktorá sa rovná 110 % rozdielu medzi hodnotou odstredeného mlieka potrebného na výrobu 100 kilogramov kazeínu alebo kazeinátov, vyplývajúceho z trhovej ceny za sušené odstredené mlieko na jednej strane a trhovej ceny kazeínu alebo kazeinátov na strane druhej. Tieto hodnoty sa stanovia v súlade s postupom ustanoveným v článku 42 nariadenia Rady (ES) č. 1255/1999 zo 17. mája 1999 o spoločnej organizácii trhu s mliekom a mliečnymi výrobkami [4]." Článok 2 Toto nariadenie nadobúda účinnosť siedmy deň odo dňa jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 19. decembra 2001 Za Radu predseda A. Neyts-Uyttebroeck [1] Ú. v. ES C 304 E, 30.10.2001, s. 177. [2] Stanovisko poskytnuté 11. decembra 2001 (dosiaľ neuverejnené v úradnom vestníku). [3] Ú. v. ES L 201, 31.7.1990, s. 7. [4] Ú. v. ES L 160, 26.6.1999, s. 48. --------------------------------------------------
Úradný vestník L 214 , 08/08/2001 S. 0019 - 0019



Nariadenie Komisie (ES) č. 1613/2001 zo 7. augusta 2001, ktorým sa mení a dopĺňa nariadenie (ES) č. 896/2001 ustanovujúce podrobné pravidlá pre uplatňovanie nariadenia Rady (EHS) č. 404/93 týkajúceho sa opatrení pri dovoze banánov do spoločenstva KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 404/93 z 13. februára 1993 o spoločnej organizácii trhu s banánmi [1], naposledy zmenené a doplnené nariadením (ES) č. 216/2001 [2], a najmä na jeho článok 20, keďže: (1) Nariadenie Komisie (ES) č. 896/2001 [3] stanovuje nové podrobné pravidlá pre uplatňovanie nariadenia (EHS) č. 404/93, čo sa týka spravovania colných dovozných kvót stanovených v článku 18 (1) uvedeného nariadenia, uplatniteľného od 1. júla 2001. (2) Druhý pododsek článku 8 (2) nariadenia (ES) č. 896/2001 ustanovuje, že v prípade netradičných obchodníkov sa ako dôkaz o odoslaní tovaru predložia kópie obchodovateľného námorného nákladného listu a zoznamu lodného nákladu alebo v prípade cestnej alebo leteckej prepravy príslušných nákladných listov, vystavených na meno obchodníka a na množstvá skutočne dovážaného tovaru. Aby sa zabezpečilo jednotné uplatňovanie tohto ustanovenia, malo by sa určiť, že požadovaný dôkaz sa musí bez ohľadu na použitý dopravný prostriedok vzťahovať na zásielku tovaru až z krajiny pôvodu. Táto zmena by sa mala po prvý raz uplatniť na dodávky súvisiace s dovoznými operáciami realizovanými vo štvrtom kvartáli 2001. (3) Opatrenia ustanovené v tomto nariadení sú v súlade so stanoviskom Riadiaceho výboru pre banány, PRIJALA TOTO NARIADENIE: Článok 1 Druhý pododsek článku 8 (2) nariadenia (ES) č. 896/2001 sa nahradzuje týmto: "Odoslanie tovaru sa preukazuje predložením obchodovateľných kópií námorného nákladného listu a zoznamu lodného nákladu, resp. v prípade cestnej alebo leteckej prepravy príslušných nákladných listov, ktoré sa vzťahujú na zásielku tovaru až z krajiny pôvodu a sú vystavené na meno obchodníka a na skutočne dovážané množstvá tovaru." Článok 2 Toto nariadenie nadobúda účinnosť tretí deň po jeho uverejnení v Úradnom vestníku Európskych spoločenstiev. Toto nariadenie sa po prvý raz uplatní na dodávky súvisiace s dovoznými operáciami realizovanými v štvrtom kvartáli 2001. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 7. augusta 2001 Za Komisiu Franz Fischler člen Komisie [1] Ú. v. ES L 47, 25.2.1993, s. 1. [2] Ú. v. ES L 31, 2.2.2001, s. 2. [3] Ú. v. ES L 126, 8.5.2001, s. 6. --------------------------------------------------
Úradný vestník L 175 , 28/06/2001 S. 0009 - 0010



Nariadenie Komisie (ES) č. 1271/2001 z 27. júna 2001, ktorým sa mení a dopĺňa nariadenie (ES) č. 1443/98 stanovujúce rovnovážnu ponuku pre Kanárske ostrovy na produkty v sektore ryže KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 1601/92 z 15. júna 1992 týkajúce sa osobitných opatrení pre Kanárske ostrovy, pokiaľ ide o určité poľnohospodárske produkty [1], naposledy zmenené a doplnené nariadením (ES) č. 2826/2000 [2], najmä na jeho článok 3 ods. 4, keďže: (1) Spoločné podrobné pravidlá na vykonanie osobitných dojednaní pre ponuku určitých poľnohospodárskych produktov Kanárskym ostrovom sú ustanovené v nariadení Komisie (ES) č. 2790/94 [3], naposledy zmenenom a doplnenom nariadením (ES) č. 1620/1999 [4]. (2) Na účely uplatnenia článku 2 nariadenia (EHS) č. 1601/92 by sa mal stanoviť odhad rovnovážnej ponuky pre Kanárske ostrovy na produkty v sektore ryže. Rovnováha musí byť založená na základe požiadaviek regiónu.Príloha k nariadeniu Komisie (ES) č. 1443/98 [5], naposledy zmenenému a doplnenému nariadením (ES) č. 1359/2000 [6], by sa mala podľa toho nahradiť touto prílohou. (3) Kým nevstúpi do platnosti reforma osobitných dojednaní pre ponuku a v zmysle vyhnúť sa akémukoľvek porušeniu v uplatňovaní platných osobitných dojednaní pre ponuku, rovnovážna ponuka by sa mala stanoviť na obdobie od 1. júla do 31. decembra 2001. (4) Opatrenia stanovené v tomto nariadení sú v súlade so stanoviskom Riadiaceho výboru pre obilniny, PRIJALA TOTO NARIADENIE: Článok 1 Príloha k nariadeniu (ES) č. 1443/98 sa nahrádza prílohou k tomuto nariadeniu. Článok 2 Toto nariadenie nadobúda účinnosť 1. júla 2001. Toto nariadenie ja záväzné vo svojej celistvosti a je priamo uplatniteľné vo všetkých členských štátoch. V Bruseli 27. júna 2001 Za Komisiu Franz Fischler člen Komisie [1] Ú. v. ES L 173, 27.6.1992, s. 13. [2] Ú. v. ES L 328, 23.12.2000, s. 2. [3] Ú. v. ES L 296, 17.11.1994, s. 23. [4] Ú. v. ES L 192, 24.7.1999, s. 19. [5] Ú. v. ES L 191, 7.7.1998, s. 43. [6] Ú. v. ES L 155, 28.6.2000, s. 41. -------------------------------------------------- PRÍLOHA ROVNOVÁŽNA PONUKA RYŽE PRE KANÁRSKE OSTROVY NA OBCHODNÉ OBDOBIE OD 1. JÚLA 2001 DO 31. DECEMBRA 2001 Produkt (KN kód) | Kanárske ostrovy | | | Mletá ryža | 100630 | 6500 | Lámaná ryža | 100640 | 1300 | --------------------------------------------------
Úradný vestník L 214 , 08/08/2001 S. 0020 - 0020



Nariadenie Komisie (ES) č. 1614/2001 zo 7. augusta 2001, ktorým sa mení a dopĺňa nariadenie (ES) č. 2771/1999 ustanovujúce podrobné pravidlá na uplatňovanie nariadenia Rady (ES) č. 1255/1999 o intervenčných opatreniach na trhu s maslom a smotanou KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1255/1999 zo 17. mája 1999 o spoločnej organizácii trhu s mliekom a mliečnymi výrobkami [1], naposledy zmenené a doplnené nariadením (ES) č. 1670/2000 [2], najmä na jeho článok 10, keďže: (1) Článok 2 nariadenia Komisie (ES) č. 2771/1999 [3], naposledy zmeneného a doplneného nariadením (ES) č. 213/2001 [4], ustanovilo, že nákup vykonávaný na základe výberového konania má Komisia alebo členský štát otvoriť alebo uzavrieť, a to v súlade s riadiacim postupom uvedeným v článku 42 nariadenia (ES) č. 1255/1999 po zistení, že trhové ceny v tomto členskom štáte sú vyššie alebo nižšie ako 92 % intervenčnej ceny v priebehu dvoch po sebe nasledujúcich týždňov. Podľa článku 8 tohto nariadenia musí Komisia každý štvrtok zaznamenať hladinu trhových cien v každom členskom štáte, a to na základe nimi oznámených cien. (2) Tieto pravidlá požadujú, aby bol nákup vykonávaný na základe výberových konaní otvorený alebo uzavretý ihneď po druhom nasledujúcom zaznamenaní trhovej ceny, ktorá je nižšia alebo prípadne rovná 92 % intervenčnej ceny, takéto rozhodnutie nie je vecou voľnej úvahy, ale musí ho čo najrýchlejšie prijať Komisia bez toho, aby sa pri tom riadila postupom stanoveným v článku 42 nariadenia ES č. 1255/1999. (3) Riadiaci výbor pre mlieko a mliečne výrobky nepredložil stanovisko v rámci lehoty stanovenej jeho predsedom, PRIJALA TOTO NARIADENIE: Článok 1 Článok 2 nariadenia (ES) č. 2721/1999 sa mení a dopĺňa takto: "Článok 2 1. Akonáhle sa v niektorom členskom štáte v súlade s článkom 8 (4) tohto nariadenia zistí, že trhová cena za dva po sebe nasledujúce týždne je nižšia ako 92 % intervenčnej ceny, tak Komisia začne nákup na základe výberového konania v súlade s článkom 6 (1) nariadenia (ES) č. 1255/1999. 2. Akonáhle sa v niektorom členskom štáte v súlade s článkom 8 (4) tohto nariadenia zistí, že trhová cena za dva po sebe nasledujúce týždne je vyššia alebo sa rovná 92 % intervenčnej ceny, tak Komisia pozastaví nákup na základe výberového konania v súlade s článkom 6 (1) nariadenia (ES) č. 1255/1999." Článok 2 Toto nariadenie nadobúda účinnosť siedmy deň nasledujúci po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 7. augusta 2001 Za Komisiu Franz Fischler člen Komisie [1] Ú. v. ES L 160, 26.6.1999, s. 48. [2] Ú. v. ES L 193, 29.7.2000, s. 10. [3] Ú. v. ES L 333, 24.12.1999, s. 11. [4] Ú. v. ES L 37, 7.2.2001, s. 1. --------------------------------------------------
Úradný vestník L 242 , 12/09/2001 S. 0003 - 0003



Nariadenie Komisie (ES) č. 1786/2001 z 11. septembra 2001, ktorým sa mení a dopĺňa nariadenie (EHS) č. 1722/93 stanovujúce podrobné pravidlá uplatňovania nariadení Rady (EHS) č. 1766/92 a (EHS) č. 1418/76 týkajúcich sa výrobných náhrad v sektoroch obilnín resp. ryže KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 1766/92 z 30. júna 1992 o spoločnej organizácii trhu s obilninami [1], ktoré bolo naposledy zmenené a doplnené nariadením (ES) č. 1666/2000 [2], a najmä jeho článok 7(3), so zreteľom na nariadenie Rady (ES) č. 3072/95 z 22. decembra 1995 o spoločnej organizácii trhu s ryžou [3], zmenené a doplnené nariadením (ES) č. 1667/2000 [4], a najmä jeho článok 8 e), keďže: (1) Článok 5 nariadenia Komisie (EHS) č. 1722/93 [5] stanovuje, že výrobcovia, ktorí majú v úmysle si uplatňovať nárok na náhradu, musia podať svoje žiadosti každý pracovný deň do 17.00 hod. bruselského času. (2) Tento časový limit môže mať za následok špekulatívne žiadosti o certifikáty s náhradou v prípadoch, keď sa očakáva možná úprava výšky náhrady smerom nadol. (3) Časový limit na predkladanie žiadostí o certifikát sa musí z tohoto dôvodu posunúť na 15.00 hod. bruselského času. (4) Opatrenia ustanovené v tomto nariadení sú v súlade so stanoviskom Riadiaceho výboru pre obilniny, PRIJALA TOTO NARIADENIE: Článok 1 V článku 5 (1) nariadenia (EHS) č. 1722/93 sa "17.00 hod" nahrádza údajom "15.00 hod". Článok 2 Toto nariadenie nadobúda účinnosť v deň nasledujúci po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 11. septembra 2001 Za Komisiu Franz Fischler člen Komisie [1] Ú. v. ES L 181, 1.7.1992, s. 21. [2] Ú. v. ES L 193, 29.7.2000, s. 1. [3] Ú. v. ES L 329, 30.12.1995, s. 18. [4] Ú. v. ES L 193, 29.7.2000, s. 3. [5] Ú. v. ES L 159, 1.7.1993, s. 112. --------------------------------------------------
Úradný vestník L 129 , 11/05/2001 S. 0008 - 0008



Nariadenie Komisie (ES) č. 913/2001 z 10. mája 2001, ktorým sa mení a dopĺňa príloha k nariadeniu (ES) č. 1107/96 o registrácii zemepisných označení a označení pôvodu podľa postupu stanoveného v článku 17 nariadenia Rady (EHS) č. 2081/92 KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2081/92 zo 14. júla 1992 o ochrane zemepisných označení a označení pôvodu poľnohospodárskych výrobkov a potravín [1], ktoré bolo naposledy zmenené a doplnené nariadením Komisie (ES) č. 2796/2000 [2] a predovšetkým na jeho článok 9, keďže: (1) V súlade s článkom 9 nariadenia (EHS) č. 2081/92 španielska vláda požiadala, aby názov "Mahón" registrovaný ako chránené označenie pôvodu podľa nariadenia Komisie (ES) č. 1107/96 [3], ktoré bolo naposledy zmenené a doplnené nariadením (ES) č. 2703/2000 [4], bol zmenený a znel "Mahón-Menorca". (2) Po preskúmaní tejto žiadosti sa táto zmena nepovažuje za malú a bezvýznamnú, pretože keďže je to zmena samotného registrovaného názvu, ovplyvnila by práva užívateľov názvu a mala by vplyv aj na práva tretích výrobcov. (3) V súlade s postupom uvedeným v článku 9 nariadenia (EHS) č. 2081/92 a pretože táto zmena nie je malá a bezvýznamná, postup uvedený v článku 6 sa musí uplatniť mutatis mutandis. (4) Táto zmena sa považuje za zmenu, ktorá zodpovedá nariadeniu (EHS) č. 2081/92. Po uverejnení názvu v Úradnom vestníku Európskych spoločenstiev [5] nebola Komisii zaslaná nijaká námietka v zmysle článku 7 uvedeného nariadenia. (5) V dôsledku toho zmena názvu "Mahón" na znenie "Mahón-Menorca" by mala byť zaregistrovaná na základe príslušnej zmeny prílohy k nariadeniu (ES) č. 1107/96. (6) V súlade s článkom 6 (4) nariadenia (EHS) č. 2081/92 zmena názvu "Mahón" na znenie "Mahón-Menorca" musí byť uverejnená v Úradnom vestníku Európskych spoločenstiev, PRIJALA TOTO NARIADENIE: Článok 1 Príloha nariadenia (ES) č. 1107/96 sa mení a dopĺňa takto: "Chránené označenie pôvodu "Mahón" je nahradené "Mahón-Menorca"." Článok 2 Toto nariadenie nadobúda účinnosť siedmy deň odo dňa jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 10. mája 2001 Za Komisiu Franz Fischler člen Komisie [1] Ú. v. ES L 208, 24.7.1992, s. 1. [2] Ú. v. ES L 324, 21.12.2000, s. 26. [3] Ú. v. ES L 148, 21.6.1996, s. 1. [4] Ú. v. ES L 311, 12.12.2000, s. 25. [5] Ú. v. ES C 214, 27.7.2000, s. 3. --------------------------------------------------
Úradný vestník L 328 , 13/12/2001 S. 0029 - 0030



Nariadenie Komisie (ES) č. 2430/2001 z 12. decembra 2001, ktoré dopĺňa prílohu k nariadeniu (ES) č. 2301/97 o zápise niektorých označení do "Registra osvedčení špecifického charakteru" ustanoveného v nariadení Rady (EHS) č. 2082/92 o osvedčeniach špecifického charakteru pre poľnohospodárske výrobky a potraviny KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2082/92 zo 14. júla 1992 o osvedčeniach špecifického charakteru pre poľnohospodárske výrobky a potraviny [1] a najmä článok 9 (1), keďže: (1) V súlade s článkom 7 nariadenia (EHS) č. 2082/92, Švédsko podalo Komisii žiadosť o zapísanie označenia "Falukorv" do Registra osvedčení špecifického charakteru. (2) Opis "tradičná špecialita zaručená" sa môže použiť len v súvislosti s označeniami zapísanými v tomto registri. (3) Žiadna námietka nebola v súlade s článkom 8 uvedeného nariadenia zaslaná Komisii po uverejnení označenia ustanoveného v prílohe k tomuto nariadeniu v Úradnom vestníku Európskych spoločenstiev [2]. (4) Dôsledkom toho, označenie ustanovené v prílohe by malo byť zapísané do Registra osvedčení špecifického charakteru, a tak chránené ako tradičná špecialita zaručená v rámci spoločenstva podľa článku 13 (2) nariadenia (EHS) č. 2082/92. (5) Príloha k tomuto nariadeniu dopĺňa prílohu k nariadeniu Komisie (ES) č. 2301/97 [3], naposledy zmenenú a doplnenú nariadením (ES) č. 1482/2000 [4], PRIJALA TOTO NARIADENIE: Článok 1 Označenie ustanovené v prílohe k tomuto nariadeniu sa dopĺňa do nariadenia (ES) č. 2301/97 a zapíše sa do Registra osvedčení špecifického charakteru ustanovenom v článku 9 (1) nariadenia (EHS) č. 2082/92. Bude chránené v súlade s článkom 13 (2) uvedeného nariadenia. Článok 2 Toto nariadenie nadobúda účinnosť dvadsiaty deň odo dňa jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 12. decembra 2001 Za Komisiu Franz Fischler člen Komisie [1] Ú. v. ES L 208, 24.7.1992, s. 9. [2] Ú. v. ES C 78, 10.3.2001, s. 16. [3] Ú. v. ES L 319, 21.11.1997, s. 8. [4] Ú. v. ES L 167, 7.7.2000, s. 8. -------------------------------------------------- PRÍLOHA Mäsové výrobky - Falukorv --------------------------------------------------